 Meelahaasi waxaa ka jira dhibaatooyin ay ugu daran tahay abaarta, muddo labo sano ah wax roob ah kuma hoorin degaanadaasi, xoolihii kala bar waa ledeen, nolosha dadkuna waa mid aan la sheegi karin, dhulku waa geed gaab mana jiro geed cagaaran oo ay daaqaan hanbada xoolaha ka hartay, haddii la iibsan lahaa xoolaha beec ma leh, kuwo irmaana maba jiraan, haddii ay jiraanna waa fara ku tiris, shaaha la cabo Caano Booro ayaa lagu Caddaystaa Beled Baadiyaba, waxaa la siiyaa caruurta Caano Booro, si kastaba waan ogaa in dhulka abaari ka jirto laakiinse waxaan soo arkay in ka badan waxaan filayay sababtoo ah waxaan arkay dad waashay markii duunyadii dhaaftay, waxaan arkay Ari Geella ka adkaysi badan, waxaan arkay nin haysta afar tiro oo Ari ah Afar Boqol oo shaaha caano boore ku caddaysanaya, waxaan arkay Ari ceelkii u muuqdo oo booyad biyo loogu dhaaminayo, waxaan arkay Geel Mesego loo la karinayo, waxaan arkay lo baakaddo lagu quudinayo, waxaan arkay baraago qarxay markii ay dhibic roob ah waayeen, waxaan arkay dugsiyo Quaan oo laga hayaamay iyo caruur iyo waayeel nafaqo daro la il daran. 